ᱟᱨᱩᱱ ᱡᱮᱴᱞᱤ

ᱟᱨᱩᱱ ᱡᱮᱴᱞᱤ(ᱡᱟᱱᱟᱢᱺ ᱒᱘ ᱰᱤᱥᱮᱢᱵᱚᱨ ᱑᱙᱕᱒ ᱜᱩᱨ ᱒᱔ ᱟᱜᱚᱥᱴ ᱒᱐᱑᱙) ᱫᱚ ᱥᱤᱧᱚᱛ ᱨᱮᱱ ᱨᱟᱡᱟᱨᱤᱭᱟᱹ ᱟᱨ ᱟᱴᱚᱨᱱᱤ ᱮ ᱛᱟᱦᱮᱸ ᱠᱟᱱᱟ ᱾ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱥᱚᱦᱮᱫ ᱞᱮᱠᱟ ᱛᱮ ᱡᱮᱴᱞᱤ ᱫᱚ ᱒᱐᱑᱔ ᱥᱮᱨᱢᱟ ᱠᱷᱚᱱ ᱒᱐᱑᱙ ᱥᱮᱨᱢᱟ ᱦᱟᱹᱵᱤᱡ ᱠᱟᱹᱣᱰᱤ ᱟᱨ ᱵᱟᱹᱱᱤᱡᱽ ᱢᱤᱱᱤᱥᱴᱟᱨ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨ ᱮ ᱦᱟᱛᱟᱣ ᱞᱮᱫᱼᱟ ᱾  

ᱡᱮᱴᱞᱤ ᱫᱚ ᱵᱟᱡᱽᱯᱮᱭᱤ ᱟᱨ ᱢᱳᱫᱤ ᱥᱚᱨᱠᱟᱨ ᱟᱜ ᱠᱮᱵᱤᱱᱮᱴ ᱛᱟᱹᱨᱤ ᱨᱮ ᱠᱟᱹᱣᱰᱤ, ᱫᱩᱜ-ᱫᱟᱨᱟᱢ, ᱵᱟᱹᱱᱤᱡᱽ, ᱟᱨ ᱵᱮᱨᱮᱛ ᱟᱨ ᱟᱹᱱ-ᱟᱹᱨᱤ ᱮᱢᱟᱱ ᱵᱤᱵᱷᱟᱜ ᱠᱚ ᱨᱮ ᱫᱟᱭᱤᱠ ᱵᱷᱟᱨ ᱮ ᱛᱚᱨᱟᱣ ᱞᱮᱫᱼᱟ ᱾ ᱒᱐᱐᱙ ᱥᱮᱨᱢᱟ ᱠᱷᱚᱱ ᱒᱐᱑᱔ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱨᱟᱡᱽᱭᱚ ᱥᱚᱵᱷᱟ ᱨᱮ ᱵᱤᱡᱮᱯᱤ ᱯᱟᱨᱴᱤ ᱛᱚᱨᱚᱯᱷ ᱠᱷᱚᱱ ᱵᱤᱨᱩᱫᱷᱤ ᱫᱚᱞ ᱨᱮᱱ ᱟᱹᱭᱩᱨᱤᱡ ᱞᱮᱠᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱨ ᱦᱚᱸ ᱥᱩᱯᱨᱤᱢ ᱠᱚᱨᱴ ᱨᱮᱱ ᱥᱮᱱᱤᱭᱚᱨ ᱩᱠᱤᱞ ᱞᱮᱠᱟ ᱛᱮ ᱠᱟᱹᱢᱤ ᱞᱮᱫᱼᱟ ᱾ ᱩᱱᱤ ᱫᱚ ᱢᱳᱫᱤ ᱥᱚᱨᱠᱟᱨ ᱟᱜ ᱛᱟᱹᱨᱤ ᱨᱮ ᱡᱤᱱᱤᱥ ᱟᱨ ᱥᱮᱣᱟ ᱠᱷᱟᱡᱽᱱᱟ ᱡᱤᱹᱮᱥᱹᱴᱤ ᱮ ᱟᱹᱜᱩ ᱞᱮᱫᱼᱟ ᱟᱨ ᱕᱐᱐ ᱴᱟᱠᱟ ᱱᱚᱴ ᱟᱨ ᱑᱐᱐᱐ ᱴᱟᱠᱟ ᱱᱚᱴ, ᱵᱷᱮᱜᱟᱨ ᱨᱮᱞᱣᱮ ᱵᱟᱡᱮᱴ ᱮᱢᱟᱱ ᱠᱚᱭ ᱵᱟᱫᱽ ᱞᱮᱫᱼᱟ ᱾ ᱡᱮᱴᱞᱤ ᱫᱚ ᱢᱳᱫᱤ ᱟᱜ ᱫᱚᱥᱟᱨ ᱢᱚᱱᱛᱨᱤ ᱠᱮᱵᱤᱱᱮᱴ ᱨᱮ ᱵᱟᱝ ᱥᱮᱞᱮᱫᱚᱜ ᱞᱟᱹᱜᱤᱫ-ᱮ ᱜᱚᱴᱟ ᱞᱮᱫᱼᱟ ᱟᱡᱟᱜ ᱦᱚᱲᱢᱚ ᱵᱟᱹᱲᱤᱡ ᱮᱱ ᱠᱷᱟᱹᱛᱤᱨ ᱛᱮ ᱾

ᱮᱛᱚᱦᱚᱵ ᱡᱤᱭᱚᱱ
ᱟᱨᱩᱱ ᱡᱮᱴᱞᱤ ᱫᱚ ᱒᱘ ᱡᱩᱞᱟᱭ ᱑᱙᱕᱒ ᱥᱮᱨᱢᱟ ᱫᱤᱞᱞᱤ ᱱᱟᱝᱜᱽᱨᱟᱦᱟ ᱨᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱨᱮᱱ ᱟᱯᱟᱛ ᱢᱟᱦᱟᱨᱟᱡᱽ ᱠᱤᱥᱟᱱ ᱫᱚ ᱩᱠᱤᱞ ᱮ ᱛᱟᱦᱮᱸ ᱠᱟᱱᱟ ᱟᱨ ᱮᱝᱜᱟᱛ ᱯᱨᱟᱵᱷᱟ ᱡᱮᱴᱞᱤ ᱫᱚ ᱜᱽᱨᱤᱱᱤ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱮᱱᱴ ᱡᱮᱵᱷᱤᱭᱟᱨ ᱥᱠᱩᱞ ᱨᱮ ᱯᱟᱲᱦᱟᱣ ᱞᱮᱱᱟ ᱑᱙᱕᱗ ᱥᱮᱨᱢᱟ ᱠᱷᱚᱱ ᱑᱙᱖᱙ ᱥᱮᱨᱢᱟ ᱦᱟᱹᱵᱤᱡ ᱾ ᱩᱱᱤ ᱫᱚ ᱠᱚᱢᱟᱨᱥ ᱨᱮ ᱚᱱᱟᱨᱥ ᱦᱟᱛᱟᱣ ᱠᱟᱛᱮ ᱵᱤᱹᱠᱚᱢ ᱰᱤᱜᱽᱨᱤ ᱟᱢᱮᱴ ᱞᱮᱫᱼᱟ,᱑᱙᱗᱓ ᱥᱮᱨᱢᱟ ᱨᱮ ᱱᱟᱣᱟ ᱫᱤᱞᱞᱤ ᱠᱷᱚᱱ ᱾ ᱩᱱᱤ ᱫᱚ ᱑᱙᱗᱗ ᱥᱮᱨᱢᱟ ᱨᱮ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱞᱹᱮᱞᱹᱵᱤᱹ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱼᱟ ᱾

ᱡᱮᱴᱞᱤ ᱫᱚ ᱮᱭᱟᱭ ᱜᱮᱞ ᱟᱱᱟᱜ ᱥᱮᱨᱢᱟ ᱚᱠᱛᱮ ᱨᱮ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮᱭᱟᱜ ᱠᱮᱢᱯᱟᱥ ᱨᱮ ᱟᱠᱷᱤᱞ ᱵᱷᱟᱨᱚᱛᱤᱭᱚ ᱵᱤᱫᱽᱭᱟᱨᱛᱷᱤ ᱯᱚᱨᱤᱥᱚᱫᱽ ᱨᱮᱱ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ, ᱑᱙᱗᱔ ᱥᱮᱨᱢᱟ ᱨᱮ ᱾

ᱨᱟᱡᱟᱨᱤ ᱠᱮᱨᱤᱭᱟᱨ
ᱡᱮᱴᱞᱤ ᱫᱚ ᱑᱙᱙᱑ ᱥᱮᱨᱢᱟ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱯᱩᱭᱞᱩ  ᱫᱷᱟᱯ ᱨᱮᱱ ᱠᱟᱹᱢᱤᱭᱟᱹ ᱥᱚᱦᱮᱫ ᱮ ᱵᱮᱱᱟᱣ ᱞᱮᱱᱟ ᱾
ᱩᱱᱤ ᱫᱚ ᱑᱙᱙᱙ ᱥᱮᱨᱢᱟ ᱨᱮᱭᱟᱜ ᱞᱚᱠ ᱥᱚᱵᱷᱟ ᱵᱟᱪᱷᱱᱟᱣ ᱚᱠᱛᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱞᱟᱹᱞᱟᱹᱭ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾

ᱢᱩᱪᱟᱹᱫ ᱡᱤᱭᱚᱱ
ᱡᱮᱴᱞᱤ ᱫᱚ ᱦᱚᱲᱢᱚ ᱵᱟᱹᱲᱤᱡ ᱠᱷᱟᱹᱛᱤᱨ ᱛᱮ ᱟᱭᱢᱟ ᱫᱷᱟᱣ ᱥᱟᱨᱡᱚᱨᱤ ᱚᱪᱚ ᱞᱮᱱᱟ ᱢᱮᱱ ᱠᱷᱟᱱ ᱒᱐᱑᱙ ᱦᱟᱹᱵᱤᱡ ᱛᱮ ᱵᱟᱝ ᱡᱚ ᱵᱟᱦᱟ ᱞᱮᱱᱟ ᱾ ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱒᱓ ᱟᱜᱚᱥᱴᱚ ᱛᱮ, ᱩᱱᱤᱭᱟᱜ ᱦᱚᱲᱢᱚ ᱟᱹᱰᱤ ᱵᱟᱹᱲᱤᱡ ᱮᱱ ᱛᱟᱭᱟ ᱾ ᱡᱮᱴᱞᱤ ᱫᱚ ᱑᱒ ᱴᱟᱲᱟᱝ ᱗ ᱴᱤᱬᱤᱡ ᱨᱮ ᱟᱡᱟᱜ ᱡᱤᱣᱤ ᱵᱟᱹᱨᱩ ᱤᱬᱤᱡ ᱮᱱ ᱛᱟᱭᱟ ᱾  ᱩᱱᱤ ᱫᱚ ᱖᱖ ᱥᱮᱨᱢᱟ ᱩᱢᱟᱹᱨ ᱨᱮ ᱱᱚᱣᱟ ᱫᱷᱩᱲᱤ ᱫᱷᱟᱹᱨᱛᱤ ᱵᱟᱹᱜᱤᱭᱟᱫᱼᱟ ᱾ ᱒᱕ ᱟᱜᱚᱥᱴᱚ ᱦᱤᱞᱚᱜ ᱩᱱᱤ ᱫᱚ ᱱᱤᱜᱚᱢ ᱵᱩᱫᱷ ᱜᱷᱟᱴ ᱨᱮ ᱢᱩᱪᱟᱹᱫ ᱠᱟᱹᱢᱤ ᱦᱚᱨᱟ ᱠᱚ ᱥᱟᱹᱛ ᱠᱮᱫ ᱛᱟᱭᱟ ᱾ ᱵᱷᱟᱨᱚᱛᱤᱭᱚ ᱠᱨᱤᱠᱮᱴ ᱴᱤᱢ ᱫᱚ ᱟᱨᱩᱱ ᱡᱮᱴᱞᱤ ᱟᱜ ᱜᱩᱨ ᱨᱮ ᱫᱩᱠᱷ ᱥᱚᱫᱚᱨ ᱞᱟᱹᱜᱤᱫ ᱣᱮᱥᱴ ᱤᱱᱰᱤᱥ ᱥᱟᱶ ᱢᱤᱫ ᱫᱤᱱ ᱨᱮᱭᱟᱜ ᱴᱮᱥᱴ ᱢᱮᱪ ᱨᱮ ᱦᱮᱱᱫᱮ ᱠᱤᱪᱨᱤᱡ ᱠᱚ ᱦᱚᱨᱚᱜ ᱞᱮᱫᱼᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱡᱤᱭᱚᱱ